GiliGold/VAD_KnessetCorpus huggingface dataset:
ניסן סלומינסקי: אנחנו לא יודעים את ההיקף כולו של הפרויקט, וזה לא הדבר היחיד שלא תמיד אנחנו יודעים.
סתיו שפיר: לא מכירים את היעדים, לא מכירים כלום.
סתיו שפיר: להגיד X זה להגיד אנחנו לא יודעים.
ניסן סלומינסקי: אני מסכים, אם זה מפריע לך להצביע אני מבין אותך.
ניסן סלומינסקי: אני גם מבין את אלה שאומרים – אנחנו מבינים על מה זה הולך וזה בסדר מבחינתנו, ונבקש ממנו שלפעם הבאה ישלח לוועדה את ההיקף.
ניסן סלומינסקי: אם ההיקף יהיה X או Y, לחלק מהאנשים יכול להיות שזה לא ישנה.
ניסן סלומינסקי: מאחר שהם כבר השלימו עם הפרויקט הזה והצביעו בשבילו, וזו הצעת חוק שעברה, אז השלימו אתה, כל אחד לטוב ולרע.
ניסן סלומינסקי: אנחנו נצביע, וכל אחד לפי הרגשתו, כמו שאומרים.
ניסן סלומינסקי: מי בעד העברה מספר 98–99, ירים את ידו.
סתיו שפיר: רוויזיה.
<טמיר כהן: פנייה מספר 100.
ניסן סלומינסקי: אין לי את פנייה 100.
<קריאה: פנייה 100 תוגש, בעזרת השם, בפעם הבאה.
<טמיר כהן: 100 זה בסבב הבא.
ניסן סלומינסקי: פנייה 101.
ניסן סלומינסקי: אני רוצה להזכיר שבפנייה הראשונה, 93–94, לא דנו כי לא היה מי שיציג אותה.
ניסן סלומינסקי: פנייה 101, יש מי שיציג אותה?
<טמיר כהן: לא.
ניסן סלומינסקי: פנייה 102.
<טמיר כהן: את זה עשינו עכשיו.
ניסן סלומינסקי: פניות 104–105.
<שלמה פשקוס: שלמה פשקוס, רפרנט מחקר ופיתוח באגף תקציבים.
<שלמה פשקוס: הפנייה הזאת נועדה להעביר 158 מיליון שקלים ללשכת המדען הראשי במשרד הכלכלה, כ-38 מיליון מתוכם זה לטובת יישום החלטת ממשלה לתוכנית לאומית לתחליפי נפט ו-120 מיליון מתוכם זה למימון מזומן לפרויקטים במחקר ופיתוח של המדען הראשי לפי אבני דרך לביצוע.
<שלמה פשקוס: המדען הראשי עובד בשיטה כמו שהרבה פרויקטים רב-שנתיים בממשלה עובדים, באמצעות הרשאה להתחייב.
<שלמה פשקוס: מאחר שפריסת המזומן היא על פני שלוש שנים, וקשה מאוד לצפות מראש מה יהיה קצב הביצוע של הפרויקטים, המדען הראשי עובד בהרשאה להתחייב, והמזומן ניתן לפי קצב הביצוע.
<שלמה פשקוס: לכן, צריך עוד 120 מיליון שקלים לתקציב המדען הראשי כדי לממש את הפרויקטים.
ניסן סלומינסקי: המדען הראשי זה אחד רק, נכון?
ניסן סלומינסקי: אין לכל משרד, אלא זה המדען הראשי.
<שלמה פשקוס: כמעט לכל משרד יש מדען ראשי, אבל יש חלוקת תפקידים.
<שלמה פשקוס: המדען הראשי במשרד הכלכלה, תפקידו לתמוך בפרויקטים של מחקר ופיתוח המבוצעים על-ידי התעשייה באופן כללי, או במלים אחרות לתמוך בעיקר בתעשייה עתירת הידע ובפרויקטים של מחקר ופיתוח בתעשיות מסורתיות.
<שלמה פשקוס: לעומת זאת, המדענים הראשיים של כל משרד – ויש כמעט לכל משרד מדען ראשי – התפקיד שלהם להיות אמונים על התחום הספציפי שבו המשרד מתעסק, ולפתח את המחקר והמדע בתחום הספציפי שבו המשרד מתעסק.
<שלמה פשקוס: המדען הראשי עם התקציב הגדול והיותר מוכר זה המדען הראשי במשרד הכלכלה.
ניסן סלומינסקי: יש כפיפות מסוימת?
ניסן סלומינסקי: קשר?
ניסן סלומינסקי: יכול להיות ששניים יעבדו על אותו דבר?
<שלמה פשקוס: יש פורום מדענים ראשי.
<שלמה פשקוס: בראשות המדען הראשי של משרד המדע יש פורום מדענים ראשיים שנפגש אחת לתקופה – אני לא זוכר בדיוק כמה – ובעצם מתאם את הפעילות של המדענים הראשיים, אבל אין יחסי כפיפות ביניהם.
ניסן סלומינסקי: המדען הראשי זה דבר חשוב מאוד, אבל - - -
<שלמה פשקוס: כל מדען ראשי כפוף לשר שלו.
עפר שלח: אני רוצה לשאול על התוכנית הלאומית לפיתוח תחליפי נפט בתחבורה כי זה כבר סעיף שני שאנחנו דנים.
ניסן סלומינסקי: היה פעם בביטחון.
ניסן סלומינסקי: אתה העלית את זה.
עפר שלח: לפני כמה דקות הייתה לנו העברה מהביטחון, וכן הלאה.
עפר שלח: אתה יכול לתת סטטוס איפה הדבר הזה נמצא?
<שלמה פשקוס: אני אסקור בקצרה.
<שלמה פשקוס: הייתה החלטת ממשלה בשנת 2011.
<שלמה פשקוס: החלטת הממשלה הזאת היא עד 2020.
<שלמה פשקוס: כל שנה מתבצעת פעילות לטובת הדבר הזה.
<שלמה פשקוס: הדבר הזה מתבצע במספר רב של משרדים.
<שלמה פשקוס: עכשיו אנחנו מדברים על כסף שעבר למשרד הכלכלה, הוא מתבצע במשרד הכלכלה על-ידי המדען הראשי, או מתבצע במשרד האנרגיה על-ידי המדען הראשי – בהמשך למה שהיושב-ראש דיבר – המדען הראשי של משרד האנרגיה.
<שלמה פשקוס: כרגע, למיטב ידיעתי, הפרויקטים של משרד הכלכלה יצאו לדרך.
<שלמה פשקוס: נתמכו שנה שעברה מספר חברות במספר פרויקטים בתחום.
<שלמה פשקוס: משרד האנרגיה היה פה אתמול, דיברו על התקציב הזה במשרד האנרגיה – גם כן תמכו במספר חברות ספציפית בתחום של מתקני חלוץ.
עפר שלח: ה-38 מיליון שקלים האלה, בעיקרון זה תמיכות לחברות שעוסקות בתחום?
<שלמה פשקוס: נכון.
<שלמה פשקוס: אלה פרויקטים שמאושרים תמיד בצורה משותפת על-ידי המינהלת שיושבת במשרד ראש הממשלה יחד עם המשרד המבצע.
<שלמה פשקוס: יש מינהלת שמתכללת את כל הדבר הזה במשרד ראש הממשלה.
ניסן סלומינסקי: וזה רק לתחבורה, תחליפי תחבורה?
<שלמה פשקוס: התוכנית הזאת היא תחליפי נפט לתחבורה בצורה ייעודית.
<שלמה פשקוס: בשנת 2011 החליטה הממשלה לשים את זה כדגל, למצוא מקור לתחליפי נפט.
ניסן סלומינסקי: גם פה וגם במשרד הביטחון עובדים על זה?
<שלמה פשקוס: מי שעושה את האינטגרציה של התחום הזה זה מינהלת התוכנית במשרד ראש הממשלה.
<שלמה פשקוס: היא מנהלת בעצם עם כל השותפים שלה בממשלה, ויש לה הרבה – משרד האנרגיה, משרד החקלאות, משרד הכלכלה, משרד הביטחון, משרד להגנת הסביבה – כל משרד עם הזווית שלו לתחום הזה עושה איזשהם פרויקטים.
<שלמה פשקוס: יש פה מה שנקרא איגום משאבים, הם מקבלים איזשהו תקציב תוספתי וגם מתקציב המשרד, המשרד שם לטובת העניין הזה, וזה מה שמייצר את כל גודל התוכנית.
ניסן סלומינסקי: וזה עושה שכל שכל אחד מתפצל וכל אחד עובד, במקום שיעבדו ביחד מוחות שיעבדו וינסו לפרוץ את זה ואחר כך כל אחד יעשה את ההשלכה?
ניסן סלומינסקי: זה הרבה יותר פשוט מאשר שכל אחד עובד מהתחלה עד הסוף בנפרד.
<שלמה פשקוס: מדובר על תוכנית מאוד גדולה ומדובר בהרבה מאוד רבדים.
<שלמה פשקוס: לא הזכרתי את האקדמיה, יש גם רבדים באקדמיה.
<שלמה פשקוס: תוקפים את התחום הזה מכל הרבדים שלו.
<שלמה פשקוס: שוב, מדובר בהחלטת ממשלה.
עפר שלח: דווקא בגלל שאנחנו מדברים על תחום התחבורה, כמה תחליפי נפט בכלל קונספטואלית יש?
עפר שלח: זה הרי לא אינסוף.
עפר שלח: השאלה של היושב-ראש נוגעת לזה שבאיזשהו מקום צריך להחליט אני מניח על שניים-שלושה כיוונים אלטרנטיביים שהולכים עליהם, וללכת עליהם.
עפר שלח: אנחנו לא יודעים בדיוק למה זה הלך, אבל נראה שזה מפוזר ביותר מדי מקומות.
<שלמה פשקוס: אני אומַר שהחלטת הממשלה בשנת 2011 הגדירה גם את השימושים.
<שלמה פשקוס: זה לא שיש פה הרבה מקום לתמרון למינהלת לשנות בין המשרדים.
<שלמה פשקוס: החלטת הממשלה מגדירה, כל משרד יבצע, וגם את תחום העיסוק שבו המשרד יבצע את זה.
עפר שלח: למשל, הכלכלה.
<שלמה פשקוס: משרד הכלכלה הוא היחיד, בגלל האופי של המדען הראשי, שזה תמיכות רוחביות בחברות – בגלל שהמדען הראשי, תחום העיסוק שלו, תמיכות רוחביות בחברות.
ניסן סלומינסקי: אז גם הוא יכול לתמוך באותן חברות שמשרד הביטחון או משרד התחבורה תומכים?
ניסן סלומינסקי: הם תומכים ענפית וזה תומך רוחבית?
<קריאה: כמו בהתנחלויות.
ניסן סלומינסקי: כמו בישיבות.
<שלמה פשקוס: למיטב הבנתי, אין כפל תמיכות.
<שלמה פשקוס: כחברה, אתה לא יכול גם ליהנות ממשרד האנרגיה וגם ליהנות ממשרד הכלכלה, אתה לא יכול לקבל כפל.
ניסן סלומינסקי: אני מתערב אתך שנמצא.
אלעזר שטרן: אתה יכול לתת דוגמאות?
<שלמה פשקוס: בואו ניתן דוגמה של מאגד Teps.
אלעזר שטרן: פצלי שמן זה בתוך תחום כזה?
עפר שלח: זה לא תחליף נפט לתחבורה.
עפר שלח: זה תחליף לנפט.
עפר שלח: אגב, פצלי שמן זה לא באיכות שמתאימה לתחבורה, אבל זה לא תחליף נפט לתחבורה.
<שלמה פשקוס: כל תחום הגז הוא גם תחליף נפט.
עפר שלח: בסדר, אבל לא פצלי שמן.
<שלמה פשקוס: אני אתן דוגמה את מאגד Teps.
<שלמה פשקוס: זהו מאגד של מספר חברות שפועלות לנסות לפתור את הבעיה.
<שלמה פשקוס: אנחנו יודעים שרכבים שמונעים על-ידי אנרגיה חשמלית, יש להם בעיה של טווח.
<שלמה פשקוס: יש להם בעיה מאוד מאוד גדולה של טווח, ויש מאגד שהוא מספר חברות שעוסקות בלפתור את השאלה איך אפשר להאריך את הטווח של המנועים שמונעים על-ידי רכב חשמלי.
<שלמה פשקוס: זה מאגד שמתוקצב בתוכנית של כמה שנים, בסך הכול אם אינני טועה כ-20 מיליון שקלים על פני כמה שנים החברות מתוקצבות כדי להרים את השיתוף הזה של מחקר ופיתוח כדי לנסות למצוא פתרון לבעיה.
ניסן סלומינסקי: לדוגמה, חברה כמו בטר פלייס?
<שלמה פשקוס: חברת בטר פלייס, להבנתי, היא יותר חברה שהתמחתה בצד התפעולי של זה.
<שלמה פשקוס: אנחנו מדברים פה על חברות שמתמחות בצד הפיתוחי והמחקרי.
ניסן סלומינסקי: מה היקף כל הפרויקט הזה?
<שלמה פשקוס: היקף כל התוכנית, מבחינת מקורות תוספתיים, מה שנקרא – 57 מיליון שקלים, ומבחינת מקורות המשרדים, סך היקף התוכנית עם החלקים שהמשרדים שמים הוא כ-133 מיליון שקלים בשנה, עד 2020.
<שלמה פשקוס: ב-2016–2017 זה טיפה גדל, אבל 133 מיליון שקלים 2013 עד 2015, זה קצת גדל בהמשך.
ניסן סלומינסקי: מי אנחנו, כמו שנאמר.
ניסן סלומינסקי: מי בעד לאשר את פנייה מספר 104–105, ירים את ידו.
ניסן סלומינסקי: הבקשה אושרה, אפילו אפשר להגיד פה אחד.
ניסן סלומינסקי: אם תוכל להעביר לוועדה.
<טמיר כהן: פירוט מלא, מפורט, של כל הפרטים.
<שלמה פשקוס: של התוכנית.
<שלמה פשקוס: אין בעיה.
ניסן סלומינסקי: פנייה מספר 108–109.
<שלמה פשקוס: זו העברה של שבעה מיליון שקלים מסעיף 38 לסעיף 36, העברה במסגרת העברות העודפים.
<שלמה פשקוס: מדובר בהעברה שהיא במסגרת העברות העודפים, שעברו לסעיף לא נכון בגלל תהליך חריש עמוק.
סתיו שפיר: עברו לסעיף לא נכון?
<שלמה פשקוס: כמו שהיה כבר בפניות קודמות לוועדה, במסגרת תהליך חריש עמוק עברו תקנות תקציביות מסעיף לסעיף.
<שלמה פשקוס: לפי חוק יסודות התקציב, עודף חייב להיכנס לאותה תוכנית שבה הוא נוצר, ולכן חלק מהעודפים צריכים לעבור עכשיו בין סעיפים בגלל שהתקנות הרלוונטיות עברו מסעיף לסעיף.
<שלמה פשקוס: במקרה הזה מדובר על התפעול של לשכת המדען הראשי.
<שלמה פשקוס: הבודקים המקצועיים שבעצם בודקים את כל אותם פרויקטים שדיברנו עליהם קודם, אותה תקנה ישבה בסעיף 38 שהיא תקנת התמיכות.
<שלמה פשקוס: במסגרת חריש עמוק הוחלט שזה לא נכון.
ניסן סלומינסקי: ההעברה המהותית, כבר עשינו אותה.
ניסן סלומינסקי: עכשיו זה רק שינוי.
ניסן סלומינסקי: מי בעד אישור פנייה מספר 108–109, ירים את ידו.
אלעזר שטרן: אני הגשתי שאלה די ארוכה על זה.
<שלמה פשקוס: די עניתי, אני חושב.
<שלמה פשקוס: השתדלתי לענות גם כן ארוכות.
אלעזר שטרן: לא ענית למה התקציב עובר לסעיף תפעול ולא של המדען הראשי.
<שלמה פשקוס: במסגרת חריש עמוק הוחלט לגבי סעיף 38, שזה סעיף התמיכות של המדען הראשי ושל יתר התמיכות של משרד הכלכלה, להוציא ממנו את קצת תקנות התפעול שהיו בו ולהעביר לסעיף 36, שזה סעיף התפעול של משרד הכלכלה.
<שלמה פשקוס: משרד הכלכלה, יש לו כמה סעיפים – 36 זה סעיף התפעול של משרד הכלכלה, ויתר הסעיפים אלה סעיפי התמיכות של משרד הכלכלה.
<שלמה פשקוס: סעיף 38 זה סעיף התמיכות של לשכת המדען הראשי.
<שלמה פשקוס: בעבר, תקנה של הבודקים המקצועיים – זה אותם מומחים שהמדען הראשי מעסיק כדי לבדוק כל פרויקט במחקר ופיתוח – ישבה בסעיף 38.
אלעזר שטרן: והיום היא ב-36?
<שלמה פשקוס: עכשיו היא עברה בחריש עמוק ל-36 כי הוחלט שיותר נכון לאחד אותה, לשים אותה יחד עם כל תקנות התפעול של המשרד.
ניסן סלומינסקי: נחזור שוב על ההצבעה כי אלעזר נכנס בדיוק לתוך ההצבעה.
ניסן סלומינסקי: מי בעד לאשר את פנייה 108–109, ירים את ידו.
ניסן סלומינסקי: שוב, האם יש מישהו לפנייה 93–94?
ניסן סלומינסקי: סיימנו את הנושא של העברות תקציביות לשבוע זה.
ניסן סלומינסקי: אני מזכיר לחברינו שעד 15:00 - - -
<טמיר כהן: יכולים מ-14:00 אפילו.
ניסן סלומינסקי: בכל אופן, לא לשכוח לקחת את ההעברות הכספיות שאמורות להיות לשבוע הבא ביום שלישי, לקחת את זה היום עד 15:00.
ניסן סלומינסקי: דרך אגב, ביום שלישי בשבוע הבא זה הבחירות המוניציפליות, לא יהיו לנו ישיבות.
ניסן סלומינסקי: יכול להיות שאת ההעברות הכספיות נעשה ביום אחר, אולי יום רביעי.
ניסן סלומינסקי: נודיע, סדר-היום יהיה קצת שונה.
ניסן סלומינסקי: אני אספר את ההיסטוריה.
ניסן סלומינסקי: סעיף 46 בא לתת הקלות לאותן עמותות שעומדות בכל הדרישות שנקבעו ויש פרוצדורה ארוכה מאוד שעושים קודם כל את הבדיקות הרגילות.
בועז טופורובסקי: עם התורמים.
ניסן סלומינסקי: קודם כל בודקים את העמותה, אם היא מדווחת, אם יש לה נוהל תקין ואת כל הדברים.
ניסן סלומינסקי: אחר כך בודקים את המטרות שלה ואז במידה והיא עונה על הקריטריונים, המדינה נותנת הטבה לתורמים.
ניסן סלומינסקי: ההיגיון שעומד מאחורי זה הוא שמאחר ובדרך כלל המדינה היא זו שצריכה לדאוג להרבה מאוד מהמטרות שהעמותות עושות, ואז המדינה הייתה צריכה לתת מלא, אבל במקום זה העמותות עוזרות למדינה.
ניסן סלומינסקי: הן מגיעות לתורמים, אוספות כסף והמדינה משתתפת בחלק מזה וזה דבר שקיים בכל הממשלות לדורותיהן, לא חשוב מי היה ראש הממשלה, וזה דבר שאושר כאן על ידי כולם, כולל אנשי מרצ וכולי.
ניסן סלומינסקי: לא הייתה בזה בעיה.
ניסן סלומינסקי: בקדנציה הזאת שר האוצר, אני חושב שבהתחלה, כאשר הוא ראה את השמות, הייתה לו תפיסה שכנראה כאן המדינה נותנת סבסוד והוא אמר שהוא לא עומד לתת סבסוד ואם יש לו כסף, הוא רוצה לתת אותו אולי לדברים אחרים.
ניסן סלומינסקי: הייתה לנו ישיבה בה הסברתי לו את ההיגיון שבדבר והוא אמר לי שהוא מבין אבל יכול להיות שהוא ירצה קריטריונים אחרים.
ניסן סלומינסקי: אמרתי לו שזכותו להקים ועדה, ואני מקווה שוועדת הכספים תהיה שותפה בעניין, אבל כל עוד אין ועדה ואין קריטריונים אחרים, הוא חייב לעבוד לפי הקריטריונים האלה.
ניסן סלומינסקי: הוא אמר לי שזה מקובל.
ניסן סלומינסקי: על שולחנו היו הרבה תיקים ולקחנו 44 תיקים, הבאנו אותם לכאן והוועדה אישרה אותם.
ניסן סלומינסקי: הובטח שיתרת התיקים תגיע לכאן.
אלעזר שטרן: לפי מה לקחו את 44 התיקים?
ניסן סלומינסקי: היו חתומים על שולחנו.
אלעזר שטרן: אמרת שהיו יותר.
ניסן סלומינסקי: זה מה שלקחתי.
ניסן סלומינסקי: לא יכולתי לסחוב יותר.
ניסן סלומינסקי: אלה התיקים שהוא נתן ואני לקחתי.
ניסן סלומינסקי: הצטברה שם עוד ערימה.
אלעזר שטרן: האם היה שיקול – חוץ מהשיקול שהשר כבר חתם – איזה תיקים לוקחים?
ניסן סלומינסקי: מה שהוא נתן לי, העברתי ויתרת התיקים נשארה שם.
ניסן סלומינסקי: הבטיחו – וגם אמרנו זאת בוועדה – שתוך שבוע זה יגיע.
ניסן סלומינסקי: בינתיים השבוע הזה התארך.
קארין אלהרר: האם יש עמותות שלא קיבלו אישור?
אלעזר שטרן: האם יש עמותות שהגישו?
ניסן סלומינסקי: אלינו?
אלעזר שטרן: לא אלינו.
אלעזר שטרן: אני לא מכיר את התמונה הזאת שציירת.
אלעזר שטרן: אתה ציירת את התמונה.
אלעזר שטרן: אני לא מסוגל להבין את העמותות האלה, לכאן או לכאן.
אלעזר שטרן: אני לא מסוגל להבין, אני לא נוקט עמדה שלילית.
ניסן סלומינסקי: מישהו הרי בודק אותן.
אלעזר שטרן: מי שבודק אותן, אני דווקא לא סומך עליו, ושישמע.
אלעזר שטרן: עובדים עליהם, מרמים אותנו, גונבים דרך.
אלעזר שטרן: אני אומר לך את הדברים האלה ואם אני פעם אצטרך להיבדק על זה, אני אשמח.
משה גפני: אבל אתה לא בא אליו בטענות.
אלעזר שטרן: קצת כן.
אלעזר שטרן: חלק מהעמותות שאני ראיתי ומקבלים סעיף 46, יש שם שכר שהוא הרבה יותר גבוה מכפי שמותר לקבל בעמותות ובכל אופן ממשיכים לתת להן סעיף 46.
משה גפני: אתה בודק את גובה השכר?
<ארז אורעד: אנחנו בודקים את רשם העמותות.
<ארז אורעד: קודם כל, מי שלא מכיר אותי, אני ארז אורעד, מנהל המחלקה של מוסדות ציבור, מלכ"רים, ברשות המסים.
<ארז אורעד: זכיתי כבר להיות בישיבת הוועדה ואני שמח להיות שוב.
אלעזר שטרן: זאת לא זכות.
<ארז אורעד: הייתי כאן.
<ארז אורעד: אני שמח שבאמת בסדר זמן כזה מקוצר אנחנו ממשיכים לנקות את השולחן וממשיכים להביא עוד רשימות אחרי קיפאון.
<ארז אורעד: לדבריך חבר הכנסת שטרן.
<ארז אורעד: אנחנו בודקים את כל הנושא של הקריטריונים לפי חוזר מס הכנסה שמגדיר בדיוק מה אנחנו צריכים לבדוק, כולל שכר.
<ארז אורעד: אנחנו מסתמכים גם על גופים שבודקים, כגון רשם העמותות, אישור ניהול תקין, בודקים תקצובים ואם מדובר בעמותות מסוימות, עמותות שמקבלות תמיכות מהחשב הכללי.
קארין אלהרר: אתם בודקים אפקטיביות של העמותות?
<ארז אורעד: אפקטיביות של עמותות, אני יודע שיש מכון מסוים, מידות, שהוא בודק את האפקטיביות.
<ארז אורעד: אבינועם ערמוני ממכון מידות.
<ארז אורעד: הוא גם חבר הוועדה הציבורית עליה כבר נשאלתי.
משה גפני: אם גובה השכר גבוה יותר?
<ארז אורעד: ב-22 אחוזים בערך, באיזה שלב שיקול הדעת שלנו הוא גם בקטע של גובה השכר, הוא פחות מ-22 אולם הולך לקרובי משפחה כאלה ואחרים.
אלעזר שטרן: גובה השכר הוא מוגבל.
<ארז אורעד: אני אשמח להראות מקרים.
<ארז אורעד: אנחנו מדברים כאן על One men company.
<ארז אורעד: אתה אומר אדם מקים עמותה והשכר הולך לעצמו.
<ארז אורעד: לשם אתה חותר?
אלעזר שטרן: לא, לא רק זה.
אלעזר שטרן: הנושא הזה של עמותות, יש לו בעיות בשני דברים.
אלעזר שטרן: האחד, בבדיקות שצריך לעשות, האם עמותות רשומות שמקבלות כסף וחלק מהכספים מעבירים למקומות אחרים, לעמותות שלא מקבלות.
אלעזר שטרן: זה סיפור אחר וכרגע לא ניכנס אליו.
ניסן סלומינסקי: זאת עבירה על החוק.
<ארז אורעד: אני לא נכנס למקומות האלה.
אלעזר שטרן: תאמין לי שלא שאלתי את זה.
<ארז אורעד: לקטע החקירתי אני לא נכנס.
<ארז אורעד: אנחנו פועלים בקטע האזרחי ועובדים לפי סמכותנו, לפי סמכות סעיף 46.
אלעזר שטרן: חבר הכנסת גפני שואל.
אלעזר שטרן: אני אומר מה אני יודע.
אלעזר שטרן: אני יודע שחלק מהגופים שיש להם סעיף 46 מקבלים שכר יותר גבוה ממה שמותר למי שמקבל סעיף 46.
<ארז אורעד: אני אשמח לראות את זה.
<ארז אורעד: אני אשמח לבדוק.
אלעזר שטרן: היה כאן נציג של הרשות, שאולי הוא עוד ברשות, יהודה מונסנגו.
<ארז אורעד: אני מחליף את יהודה מונסנגו.
אלעזר שטרן: אני אומר לך את האמת, שאלתי אותו כאן שאלות קשות, הלכתי אליו למשרד לשאול שאלות קשות, קיבלתי תשובות קשות יותר ואני שואל עכשיו כיוון שהנושא הזה עלה ואני לא מתכוון לבדוק כל עמותה.
אלעזר שטרן: אני מבין שאתה חדש ואתה עוד לא יכול להגיד לי שמה שאני שואל נכון.
אלעזר שטרן: יכול להיות שבודקים ולא עוזר לי.
אלעזר שטרן: האם בודקים את השכר שמקבל המנהל או העובדים הבכירים, חמשת העובדים הבכירים?
<ארז אורעד: חמשת מקבלי השכר הגבוה ביותר נבדקים.
אלעזר שטרן: ואתה אומר לי שכל מי שיש לו סעיף 46, חמשת מקבלי השכר הבכירים באותם גופים עומדים בהגדרה של מנכ"ל משרד ממשלתי או חברה יותר קטנה?
אלעזר שטרן: זה כך?
<ארז אורעד: אני כרגע לא בא לומר לך את הנתונים האלה בצורה ודאית כי אני צריך לבדוק תיק-תיק.
ניסן סלומינסקי: בתיקים האלה.
ניסן סלומינסקי: בתיקים בהם כרגע מדובר.
אלעזר שטרן: לא, הוא עונה למה שאני שאלתי.
אלעזר שטרן: זה על הכול.
אלעזר שטרן: גם אני אבדוק.
אלעזר שטרן: נבדוק במקביל.
אלעזר שטרן: אתה לא נותן לי תשובה וזה בסדר.
משה גפני: אני אגיד לך איך האות הראשונה של העמותה הזאת והאות האחרונה, אם תוכל לבדוק אותה.
אלעזר שטרן: אני רק אומר לך שאני יודע שיש ואנחנו מעבירים להם כאן כספים.
משה גפני: אני מציע שתיפגש עם חבר הכנסת שטרן ותדווח לי אחר כך מה הוא אמר.
אלעזר שטרן: השאלה השנייה שקשורה לעניין הזה, כי זאת באמת לא תשובה.
משה גפני: לפי דעתי הם לא מקבלים ניהול תקין ואז הוא לא יכול לקבל סעיף 46.
<ארז אורעד: אני מסתמך גם על ניהול תקין אבל גם בדיקות נוספות שאנחנו עושים.
ניסן סלומינסקי: יש לי עוד בדיקות שהם עושים.
משה גפני: כן, אבל הוא לא יכול להביא לכאן סעיף 46 אם אין לו ניהול תקין מרשם העמותות.
משה גפני: רשם העמותות לא נותן ניהול תקין אם מה שאלעזר אומר זה נכון.
אלעזר שטרן: הנושא השני.
אלעזר שטרן: אני עד כאן בחודשים האחרונים לדברים שאני לא מבין אותם ויש לי בעיה של אמון עם הנהלת הוועדה.
אלעזר שטרן: אני אומר לך, לגבי הנושא של העברות, מה אומרים לי ומה לא אומרים לי, איפה מורחים אותי ואיפה לא.
משה גפני: מה זה הנהלת הוועדה?
<ארז אורעד: לאיזו ועדה אתה מתכוון?
אלעזר שטרן: הכספים.
קארין אלהרר: ניסן, אני במקומך הייתי נעלבת.
אלעזר שטרן: אתם לא שומעים את זה ממני פעם ראשונה.
ניסן סלומינסקי: אני נעלב.
משה גפני: אתה משאיר אמירה כזאת באוויר.
אלעזר שטרן: אני שואל עכשיו שאלה פשוטה.
אלעזר שטרן: יושב ראש הוועדה אומר 44 תיקים והיו ערימות של תיקים.
<ארז אורעד: דרך אגב, יש שתי רשימות על השולחן.
אלעזר שטרן: ראיתי את שתי הרשימות.
אלעזר שטרן: אני לא מתכוון להיכנס אליהן.
אלעזר שטרן: אני מתאר לעצמי שאלה דברים חשובים.
אלעזר שטרן: השאלה היא פשוטה.
אלעזר שטרן: האם אותם 44 תיקים, זה כל מה שהיה מוכן באותו זמן או נעשה סוג של תהליך של בחירה מתוך עמותות שיכלו להביא לנו אולי שלוש רשימות כאלה עכשיו?
<ארז אורעד: אני אחזור ואומר את התהליך.
<ארז אורעד: התהליך לפי סעיף 46.
<ארז אורעד: שר האוצר באישור ועדת הכספים של הכנסת, הוא למעשה סוברני להחליט.
<ארז אורעד: אנחנו לוקחים את הרשימות, את הפרוטוקולים, מעבירים אותן לשולחנו של שר האוצר ושר האוצר לפי העומס, לפי התנאים, לפי מה שקורה, הוא מעביר את זה לוועדת הכספים של הכנסת.
<ארז אורעד: מהרגע שרשימות העמותות שאנחנו חושבים לנכון לאשר אותן בוועדות הפנימיות שלנו מאושרות ומועברות לשר האוצר – אם זאת השאלה – הוא רשאי, שר האוצר מוסמך לפי סעיף 46, להעביר לוועדת הכספים של הכנסת את הרשימות.
<ארז אורעד: אם יש לו הרבה תיקים, כמו שעכשיו, יש שלב שני.
<ארז אורעד: זאת אומרת, הרשימה הזאת שנמצאת כאן היא למעשה אחת הרשימות, אם לזה אתה מכוון, והיא יתרה של הרשימות.
אלעזר שטרן: ביתרה שהעברתם לשר האוצר.
<ארז אורעד: כל הרשימות.
אלעזר שטרן: כמה יש לנו כאן היום?
<טמיר כהן: 73.
משה גפני: בשתי הרשימות?
<טמיר כהן: בשתי הישיבות ביחד.
אלעזר שטרן: האם אתם העברתם לשר האוצר 73 או העברתם לשר האוצר יותר, ולא משנה כמה יותר, והיום אנחנו דנים רק ב-73 האלה?
<ארז אורעד: יש כאן ערבוב קטן.
<ארז אורעד: הייתה רשימה קודמת שאישרנו 48 ועכשיו יש את ה-37.
<ארז אורעד: זאת אומרת, זה מתוך הרשימה של ה-85 שהיו קודם.
<ארז אורעד: זאת אומרת, הרשימה היא מושלמת.
<ארז אורעד: גם הרשימה החדשה.
<ארז אורעד: יש כאן 73 עמותות.
<ארז אורעד: ברשימה אחת 37 וברשימה השנייה 36.
<ארז אורעד: זה משלים את התמונה הכללית למיטב ידיעתי.
אלעזר שטרן: דעתי נוחה.
ניסן סלומינסקי: בכל אופן, בשיחה גם עם אנשי לשכת השר אמרתי להם שאנשים ילכו לבג"ץ וזה יהיה לא מכובד כי יש קריטריונים וצריך לפעול לפיהם.
ניסן סלומינסקי: כבר כמה פעמים אמרו לנו שזה בדרך, כל התיקים שהצטברו.
ניסן סלומינסקי: אני חשבתי שיש ארבעים וכמה, אבל מתברר שנוספה עוד רשימה וביחד המספר הוא גבוה יותר, אבל לא ידעתי על כך.
ניסן סלומינסקי: כמה פעמים אמרו לי שזה בדרך ואמרנו שהדרך היא כנראה ארוכה מדי ולכן הצעתי שאני אשלח מישהו שייקח אותם.
ניסן סלומינסקי: בסופו של דבר בשיחה שהייתה שלשום, אמרתי שיש גבול ואז התחייבו לי שבאמת זה יגיע ואכן אתמול בלילה זה הגיע.
ניסן סלומינסקי: אני רואה שהגיעו 73 ואני מברך על כך.
ניסן סלומינסקי: זאת אומרת, איך שאני מבין עכשיו, אין על שולחן השר שום תיק.
<ארז אורעד: למיטב ידיעתי, אין.
ניסן סלומינסקי: מה שנשאר מהפעם הקודמת ועוד משהו כזה.
בועז טופורובסקי: רק להבין למה היה דחוף לאשר את זה היום.
ניסן סלומינסקי: קיבלנו עכשיו, יש לנו את הזמן לכך.
משה גפני: זה לא היה דחוף לאשר את זה היום אלא היה צריך לאשר את זה לפני ארבעה חודשים.
ניסן סלומינסקי: היו צריכים לאשר לפני ארבעה חודשים.
ניסן סלומינסקי: נזכור שאנחנו חשבנו שהדיון בנושא של שמוליק האוזר, כלומר, בנושא של ההקלות, אמרו לי שזה ייקח יומיים ולכן הקדשנו את אתמול ולפי סדר היום זה היה צריך להיות גם היום אבל אתמול גמרנו את הכול בעזרת השם ובעזרתך ונשאר לנו היום חור גדול.
ניסן סלומינסקי: לכן, ראשית, הדברים נמצאים, ושנית, הם הכניסו לנו את הוועדה המשותפת, ושלישית, זה הגיע ואמרתי שיש לנו זמן ולכן נעלה את זה היום.
ניסן סלומינסקי: מחר אנחנו עמוסים מאוד, יש לנו דיון בנזקי הסופה וכולי.
ניסן סלומינסקי: לכן אמרנו שנעלה את זה היום.
ניסן סלומינסקי: זה לא בוער היום, אבל נכון שאלה עמותות שמחכות לזה כבר חודשים ארוכים.
ניסן סלומינסקי: תדע שיש עמותות שיש להן תורמים והתורם מסרב להעביר את הכסף כל זמן שיש את הדבר הזה.
בועז טופורובסקי: שאלה, ברשותך, רק כדי להבין.
בועז טופורובסקי: אם אני תורם זר, איך זה קשור לסעיף 46?
<ארז אורעד: תורם זר מקבל את הזיכוי במדינה בה הוא תרם.
בועז טופורובסקי: במקום שהוא נמצא?
<ארז אורעד: השאלה יכולה להתפרס לכיוונים אחרים שהם כנראה יידונו בוועדה, מה קורה אם אתה תורם לעמותה שהיא בחוץ לארץ לדוגמה או דברים כאלה ואחרים.
בועז טופורובסקי: השאלה הראשונה היא אם אני תורם מחוץ לארץ ותורם בארץ, בחוץ לארץ משנה להם אם יש סעיף 46 או לא?
<ארז אורעד: בחוץ לארץ יש להם את המקבילות לסעיף 46.
<ארז אורעד: בוועדה הציבורית שיושבת עכשיו אנחנו נראה את המחקרים ונראה בדיוק איך זה עובד שם.
<ארז אורעד: הם מקבלים את הזיכוי ב-IRS בארצות הברית או במדינות ה-OECD.
בועז טופורובסקי: לא קיבלתי תשובה.
<ארז אורעד: אתה דואג לתורם הזר שתורם לעמותה כאן?
בועז טופורובסקי: אני מנסה להבין אם סעיף 46 רלוונטי לתורם מחוץ לארץ.
<ארז אורעד: אם אתה יושב בארצות הברית ותורם לעמותה כאן, ואם העמותה הזאת מוכרת כמוסד שהוא סביר שם, אתה נהנה שם.
בועז טופורובסקי: אותו הדבר, הפוך כאן.
<ארז אורעד: אתה אולי מכוון לתורם ישראלי שתורם לעמותה בחוץ לארץ.
בועז טופורובסקי: שאלה ראשונה היא זאת.
בועז טופורובסקי: השאלה השנייה היא מה שאתה אומר.
<ארז אורעד: עניתי לך?
בועז טופורובסקי: תשובה לא מלאה.
<ארז אורעד: למה לא מלאה?
יצחק כהן: תהיה יותר ספציפי.
בועז טופורובסקי: לא ספציפי.
בועז טופורובסקי: אם אני עכשיו תורם מחוץ לארץ, ולא משנה מהיכן, ואני תורם בארץ לעמותה אחת שהיא עם סעיף 46 ולעמותה אחרת שהיא בלי סעיף 46.
בועז טופורובסקי: זה משנה לי או לא?
<ארז אורעד: סעיף 46, התחולה שלו כאן היא לעניין הזיכוי ממס בגין תרומות לתושבי ישראל, לישראלים.
<ארז אורעד: זה לא קשור לחוץ לארץ.
<ארז אורעד: יכול להיות שעמותה מאושרת לעניין סעיף 46 בישראל ובחוץ לארץ לא רואים אותה כמטרה.
בועז טופורובסקי: יכול להיות הפוך?
בועז טופורובסקי: עמותה שהיא לא מאושרת לישראלי?
<ארז אורעד: אני מעריך שיכול להיות הפוך.
<ארז אורעד: בקטע הזה אני מעריך שיש גם אמנות מס שלא עברתי על כולן, אבל נעבור עליהן אחת לאחת.
בועז טופורובסקי: השאלה השנייה.
בועז טופורובסקי: אם אני ישראלי שתורם לעמותה בחוץ לארץ?
<ארז אורעד: הנושא הזה למעשה יובא לדיון בשולחן הוועדה הציבורית ואנחנו נראה בדיוק מה לעשות.
בועז טופורובסקי: מה קורה נכון להיום?
<ארז אורעד: נכון להיום יש מקרים כאלה ואחרים.
<ארז אורעד: הכול לפי העניין.
<ארז אורעד: אנחנו באמת זקוקים לוועדה הציבורית שמונתה על מנת לקבל את אמות המידה והקריטריונים בדברים כאלה שעדיין אינם.
ניסן סלומינסקי: טמיר, תקריא בבקשה.
<טמיר כהן: בדרך כלל מגיע גם בני לנקין אבל ההתרעה הייתה קצרה ולכן הוא שלח לכאן.
משה גפני: הוא אמר שיש ניהול תקין לכולם?
<טמיר כהן: לכל המוסדות יש אישור ניהול תקין.
<טמיר כהן: אני מקריא את המייל שהוא שלח.
<טמיר כהן: הוא אומר לשים לב ל-אורות של אמת, מספר תאגיד 590020749, הנו הקדש ולא עמותה, יש לו אישור כמו שאר המוסדות אבל הוא הקדש.
<טמיר כהן: לידיעתכם.
<ארז אורעד: אתה יכול לשלוח לנו את המייל הזה?
<ארז אורעד: לנו יש 93913 ויש 96213.
<טמיר כהן: 590020749.
בועז טופורובסקי: מספר 18 בחבילה שהתקבלה ב-22 בדצמבר.
<טמיר כהן: כולם התקבלו אתמול.
ניסן סלומינסקי: 94013 במספר 18.
ניסן סלומינסקי: אורות של אמת.
ניסן סלומינסקי: ב-94013, מספר 18.
ניסן סלומינסקי: הוא אומר שזה הקדש.
ניסן סלומינסקי: לא יודע מה המשמעות.
משה גפני: אתם מציעים לתת להם סעיף 46 אפילו שזה הקדש?
ניסן סלומינסקי: זה אוגדן של 94013.
<ארז אורעד: זה בית כנסת ומרכז תורני.
<ארז אורעד: מיד אני אכנס לתרשומת ואני אראה.
משה גפני: הוא אומר שזה הקדש אבל יש להם ניהול תקין.
<ארז אורעד: אם יש להם ניהול תקין, מן הסתם הם עברו את המשוכה של רשם העמותות.
אלעזר שטרן: לדעתי ביצחק שדה 28 אין בית כנסת.
משה גפני: לא, זה לא בית כנסת.
משה גפני: זאת הכתובת.
אלעזר שטרן: כתוב בית כנסת ומרכז תורני.
משה גפני: אבל זה יכול להיות במקום אחר.
משה גפני: זאת הכתובת דרכה אתה מדבר אתם.
משה גפני: זה יכול להיות בית הכנסת עצמו ויכול להיות משרד.
ניסן סלומינסקי: מי בעד לאשר את שתי הרשימות?
משה גפני: צריך להגיד את המספרים.
אלעזר שטרן: אני רוצה לשאול עוד שאלה.
אלעזר שטרן: אני ראיתי כאן בחב"ד שיש כאן שימוש בצה"ל, פעילות חינוכית בצה"ל.